cyanic-selkie/wikianc huggingface dataset:
Suuri magnetoresistanssi
Suuri magnetoresistanssi on mahdollistanut muun muassa kiintolevyjen fyysisen koon pienentämisen. Ilmiötä hyödynnetään kovalevyjen lukupäissä: Osa ferromagneettisista kerroksista on pysyvästi tietynsuuntaisesti magnetoituja. Joidenkin kerrosten magnetoitumissuuntaa kovalevyn magneettisuus kuitenkin muuttaa ja silloin myös lukupään läpi kulkevan sähkövirran resistanssi muuttuu. Informaatio luetaan siis resistanssin vaihtelun perusteella.
Teenage Mutant Ninja Turtles 2: Battle Nexus
Teenage Mutant Ninja Turtles 2: Battle Nexus on vuoden 2004 lokakuussa julkaistu videopeli. Se on Teenage Mutant Ninja Turtles -pelin jatko-osa. Pelin kehittäjänä on toiminut Konami. Pelin tapahtumat, keskittyvät animaatiosarjan toiseen tuotantokauteen.
Game Boy Advance
Game Boy Advancella on kolme eri peliä.
Peli etenee tarinan mukaisesti, jossa kullakin kentällä on omat tehtävät. Pelissä on kolme tasoa, joissa kahdessa viimeisessä on kuusi eri kenttää. Siinä voi myös pelata aina haluamallaan Turtlesilla.
Nimensä mukaan ajetaan kilpaa moottoroidulla rullalaudalla useiden kenttien ajan, jossa tarkoituksena on olla nopein kaikista kilpailijoista.
Edellisen moodin tapaan useita kenttiä, mutta tarkoituksena on kerätä tietty määrä kristalleja, tietyn aikamäärän mennessä.
Sensō-ji
Temppeli on Tokion vanhin ja sen merkittävin palvonnan kohde on Kannon, myötätunnon bodhisattva, jonka mukaan siitä käytetään myös nimitystä Asakusa Kannon. Viereinen Asakusan šintolaispyhäkkö toimi aikaisemmin Sensō-jin alaisuudessa mutta itsenäistyi Meiji-kaudella, jolloin buddhalaisuuden ja šintolaisuuden harjoittaminen erkanivat toisistaan.
Sensō-jissä vierailee vuosittain noin 30 miljoonaa kävijää, ja se onkin kävijämäärältään suurimpia uskonnollisia kohteita maailmassa Tokion Meiji-temppelin ohella.
Historia
pienoiskuva|vasen|[[Hiroshigen Asakusa Kinryuzan (1856) sarjasta Sata kuuluisaa näkymää Edosta.]] Perimätiedon mukaan Sensō-ji sai alkunsa keisarinna Suikon hallitessa Japania. Veljekset Hinokuma Hamanari ja Takenari olivat kalastamassa rannikolla lähellä Sumidajoen suuta varhain maaliskuun 18. päivän aamuna vuonna 628. Nostaessaan verkkoja vedestä he huomasivat, että niihin oli tarttunut pieni, kultainen patsas.
Asakusan kyläpäällikkö Haji no Nakatomo kääntyi buddhalaisuuteen tajutessaan, että miesten löytämä patsas esitti Kannonia. Hän muutti kotinsa temppeliksi ja omistautui kokonaan Kannonin palvelemiseen loppuelämänsä ajaksi.
Vuonna 645 seudulle saapui pyhiinvaellusmatkalle buddhalainen pappi nimeltä Shōkai. Hän päätti asettua asumaan kylään, rakensi nykyisen Sensō-jin paikalle Kannonia varten suuren temppelin ja ryhtyi sen ensimmäiseksi papiksi. Saatuaan unessa näyn hän määräsi, että patsaasta tehtäisiin ns. ”kätketty kuva”, joka pidettäisiin pysyvästi piilossa ihmisten katseilta. Aina siitä lähtien patsasta on säilytetty temppelin päähallissa pienoistemppelissä, lukkojen takana ja tarkasti vartioituna.
Asakusa oli vielä tuolloin pieni kalastajakylä Tokionlahden pohjukassa, Musashinon laajalla erämaa-alueella. Kylä alkoi kasvaa ja kukoistaa, kun sinne saapui yhä enemmän pyhiinvaeltajia. Enryaku-jin ylipappi Ennin (794–864) vieraili Sensō-jissä 800-luvun puolivälissä ja teetätti alkuperäisestä patsaasta kopion, jota voitiin esitellä suurelle yleisölle.
Kamakura-kauden (1185–1333) shōgunit pitivät Sensō-jitä suuressa arvossa. Temppelin arvostus lisääntyi vähitellen, kun sotapäälliköt, kirjanoppineet ja muut merkkihenkilöt alkoivat noudattaa shōgunien esimerkkiä. Vuonna 1590 Tokugawa-shōgunaatin perustanut Tokugawa Ieyasu julisti Sensō-jin shōgunaatin keskeisimmäksi pyhäköksi. Myös häntä seuranneet shōgunit vierailivat temppelissä usein, ja Kannonin palvonta levisi kansan keskuuteen Edo-kaudella (1603–1867).
Sensō-ji vaurioitui pahoin toisen maailmansodan pommituksissa. Päätemppeli korjattiin lahjoitusvarojen turvin ja vihittiin käyttöön 17. lokakuuta 1958. Pommien tuhoamat Hozomon- ja Kaminarimon-portit rakennettiin uudelleen 1960-luvulla ja viisikerroksinen pagodi 1970-luvulla.
Temppelialue
pienoiskuva| pienoiskuva| Temppelialueella on seuraavat rakennukset:
Tammenherkkutatti
Tammenherkkutatti (Boletus reticulatus) on erinomainen ruoka- ja kauppasieni. Sen lakki on väriltään kellanruskea tai harmaanruskea, ja malto on valkoista ja kovaa. Sientä tavataan pääasiassa tammi- ja pyökkimetsissä syksyllä. Suomessa sitä tavataan lounaisrannikolla nimensä mukaisesti tammen seuralaisena. Monissa kielissä sen nimi on kesäherkkutatti, mikä viittaa hiukan "tavallista" herkkutattia aikaisempaan satokauteen.
Sieni on melko harvinainen. Suomen ympäristökeskuksen mukaan tammenherkkutatti on "yleisehkö etelärannikolla", tosin populaatio saattaa koostua kahdesta eri lajista.
Félix Sánchez
Félix Sánchez (s. 30. elokuuta 1977 New York) on yhdysvaltalaissyntyinen, mutta Dominikaanista tasavaltaa edustava 400 metrin aitajuoksija, kaksinkertainen olympiavoittaja ja kaksinkertainen maailmanmestari.
Sánchez oli voittamaton 400 metrin aidoissa vuosina 2001–2004. Hänen 43 kilpailua kestänyt voittoputkensa sisälsi muun muassa kaksi MM-finaalia sekä olympiafinaalin. Vuonna 2002 hän voitti Kultaisessa liigassa lajinsa kaikki kilpailut ja pääsi näin osalliseksi kultapottiin. Voittoputkensa ajan Sánchez käytti ranteessaan Sydneyn olympiakisoista ostamaansa välkkyvää muistoesinettä muistuttamassa häntä olympiakisojen epäonnistumisesta. Voitettuaan olympiakultaa Ateenassa, Sánchez lahjoitti muistoesineen hyväntekeväisyyshuutokauppaan. Ensimmäisessä kilpailussaan ilman rannekorua Sánchez loukkasi jalkansa ja joutui keskeyttämään, mikä tiesi myös voittoputken katkeamista.
Vuonna 2005 Sánchez kärsi vammoista eikä enää ollut entisaikojensa vireessä. Hän kuitenkin eteni Helsingin MM-kisoissa loppukilpailuun saakka, mutta joutui jättämään kilvan kesken juoksun. Osakan MM-kisoissa 2007 Sánchez juoksi hopealle. Berliinin MM-kisoissa 2009 hän oli kahdeksas ja Daegussa 2011 neljäs. Hän sai hopeaa Keski-Amerikan ja Karibian mestaruuskilpailuissa 2009 ja 2011. Pan-Amerikan kisoissa 2011 hän sai pronssia. Vuonna 2012 Sánchez juoksi yllätysvoittoon Lontoon olympialaisissa saavuttaen toisen olympiakultansa. Moskovan MM-kilpailuissa 2013 hän oli viides.
Tommy Albelin
Tommy Albelin (s. 21. toukokuuta 1964 Tukholma, Ruotsi) on uransa lopettanut ruotsalainen jääkiekkoilija, pelipaikaltaan puolustaja. Hän voitti urallaan kahdesti Stanley Cupin, kerran Ruotsin-mestaruuden ja maailmanmestaruuden.
Ura
Quebec Nordiques varasi Albelinin vuoden 1983 NHL:n varaustilaisuudessa kahdeksannella kierroksella varausvuorolla 152. Albelin pelasi kotimaansa pääsarjan Djurgårdens IF:ssä kaudet 1982–1987 ennen siirtymistään Pohjois-Amerikkaan hänet varanneeseen Quebec Nordiquesiin. Ruotsissa hän voitti Elitserienin mestaruuden keväällä 1983 ja oli hopealla keväällä 1985.
Ensimmäisellä NHL-kaudellaan 1987–1988 Albelin pelasi NHL:n runkosarjassa 60 ottelua tehopisteillä 3+23=26. Quebec ei kuitenkaan selviytynyt pudotuspeleihin tuolla kaudella. Albelin siirtyi New Jersey Devilsiin kesken kauden 1988–1989.
Albelin pelasi ensimmäiset pudotuspelinsä NHL:ssä kaudella 1990–1991, mutta New Jersey hävisi tulevalle mestarille Pittsburgh Penguinsille ensimmäisellä kierroksella otteluvoitoin 4-3. Albelin pelasi New Jerseyssä 1988–1996 ja oli mukana voittamassa Stanley Cupia vuonna 1995.
Albelin siirtyi kaudeksi 1995–1996 Calgary Flamesiin, jossa pelasi kaudet 1995–2001 ennen paluutaan New Jerseyyn kaudeksi 2001–2002. Albelin pelasi New Jerseyssä kaudet 2001–2007 ja voitti tänä aikana uransa toisen Stanley Cupin vuonna 2003. Hän lopetti uransa kauteen 2006–2007.
Albelin edusti Ruotsin maajoukkuetta viisi kertaa maailmanmestaruuskilpailuissa, kahdesti Kanada-cupissa, kerran maailmancupissa sekä vuoden 1998 olympialaisissa. Maajoukkueessa Albelin voitti MM-kultaa vuonna 1987 sekä hopeaa vuosina 1986 ja 1997.
Nykyään Albelin toimii Sveitsin maajoukkueen apuvalmentajana.
Intiön vesitorni
thumb|250px|Intiön vesitorni vuonna 2008. Intiön vesitorni on Oulun Intiön kaupunginosaan Intiönmäelle vuonna 1927 valmistunut vesitorni, jonka suunnitteli arkkitehti J. S. Sirén vuonna 1925. Torni oli Oulun kaupungin vesijohtolaitoksen ensimmäinen varsinainen vesitorni. Se rakennettiin täydentämään kaupungin vesijohtoverkostoa ja helpottamaan vesijohtoveden toimituksia rakennuksiin. Tornin korkeus on 39 metriä ja vesitilavuus 600 kuutiometriä. Intiön vesitorni poistui vesihuoltokäytöstä vuonna 1969 Puolivälinkankaan vesitornin valmistuttua.
Arkkitehtuuriltaan klassismia edustava rakennus on yksi Oulun kaupungin kulttuurihistoriallisesti merkittävistä rakennuksista. Torni toimi aiemmin myös näköalatornina. Vesitorni myytiin vuonna 2015 yksityishenkilölle.
Intiön vesitorni oli ensimmäinen Oulun vesijohtoverkoston vesitorni. Sitä ennen oli jo vuonna 1920 valmistunut arkkitehti Birger Federleyn ja insinööri Jalmar Castrénin suunnittelema Åströmin nahkatehtaan vesitorni. Tornin vesitilavuus oli 600 kuutiometriä.
AlbaNova
thumb|300px|AlbaNovan päärakennus. AlbaNova on yliopistokeskittymä ja rakennuskompleksi Ruotsin pääkaupungissa Tukholmassa, Norra Djurgårdenin kaupunginosassa. Tanskalaisen arkkitehdin Henning Larsenin suunnittelema kompleksin päärakennus rakennettiin 1999–2001. Muut AlbaNovan osat on sijoitettu rakennuksiin, jotka aiemmin kuuluivat Roslagstullin epidemiasairaalalle. AlbaNovassa sijaitsee muun muassa Nordita.
Nimi Albanova on väännös läheisen Albanon teollisuusalueen nimestä.
Lahden rautatieasema
Lahden rautatieasema (, lyh. Lh, ratakm 130+170) on vuonna 1935 valmistunut rautatieasema Lahdessa. Asemarakennuksen suunnitteli Valtionrautateiden arkkitehti Thure Hellström. 1930-luvun laman säästötoimien vuoksi rautatieasemaan ei rakennettukaan kolmatta kerrosta eikä siihen tehty tornia Tampereen rautatieaseman tapaan. Rakennus on pohjapiirrokseltaan suorakaiteen muotoinen ja kaksikerroksinen. Se on rakennettu tummasta tiilestä. Lahden rautatieasema ja Mytäjäisten varikkoalue kuuluvat museoviraston luetteloimiin valtakunnallisesti merkittäviin rakennettuihin kulttuuriympäristöihin.
Lipunmyynti lopetettiin Lahdessa vuoden 2020 aikana ja siitä lähtien asemalla on ollut ainoastaan lippuautomaatti. thumb|140px|left|Mytäjäisten varikon vesitorni.
Muutostyöt
Asemalla tehtiin muutostöitä vuonna 2006. Lipunmyyntipiste siirrettiin käytävän itäpuolelta länsipuolelle, mistä poistettiin tavaransäilytyslokerot ja R-kioski, jolloin lipunmyyntipiste on nyt oikealla puolella rautatieasemalle sisään tultaessa. Asemaravintola on edelleen entisellä paikallaan käytävän itäpuolella. Lisäksi asemalaitureita ja Vesijärvenkadun länsipuolella olevaa alikulkukäytävää uudistettiin. Uudistuksilla pyrittiin tekemään asemasta toimivampi, kun Lahden oikorata avattiin liikenteelle 1. syyskuuta 2006.
Keväällä 2014 rautatieaseman yhteyteen alettiin rakentaa Lahden matkakeskusta, johon sijoittuvat jatkossa Matkahuolto ja kaukoliikenneterminaalit. Rakennustyö saatiin päätökseen vuoden 2015 lopulla, ja uusi matkakeskus otettiin kokonaisuudessaan käyttöön 1. helmikuuta 2016. Silloin linja-autoliikenne alkoi kulkea vanhan linja-autoaseman sijasta matkakeskuksen kautta. Lisäksi lähiliikenteen linja-autot kulkevat uuden matkakeskuksen kautta.
Asemapäällikön rakennus
Lahden rautatieaseman alueella on vuonna 1912 rakennettu Lahden asemapäällikön rakennus, jota pidetään yhtenä Päijät-Hämeen kulttuurihistoriallisena kohteena Lahden seudulla. Rakennuksessa toimii nykyisin kahvila.
Loviisan-Vesijärven rautatieasema
Loviisan–Vesijärven rautatien vuonna 1914 valmistunut asema sijaitsi valtion leveäraiteisen aseman takana. Kapearaiteinen Lahden Vesijärveltä Loviisan kulkenut rata avattiin liikenteelle 1904 ja se oli käytössä vuoteen 1960, jolloin Lahdesta Loviisaan valmistui valtion leveäraiteinen rata. Nykyinen leveäraiteinen Lahti–Loviisa-rata erkanee Lahden rautatieaseman itäpuolelta.
Zenon Kitionilainen
Zenon Kitionilainen (, ; n. 333–264 eaa.) oli kreikkalainen filosofi, jota pidetään stoalaisuuden perustajana.
Elämä
Zenon oli kotoisin Kitionista, nykyisestä Lárnakasta, Kyprokselta. Hän oli kauppiaan poika, ja toimi itsekin kauppiaana 42-vuotiaaksi saakka, jolloin hän perusti stoalaisen koulukunnan.
Zenonin opettajina toimivat sekä Krates Thebalainen, Akatemian silloinen johtaja Polemon, että megaralaiset Stilpon ja Diodoros Kronos. Zenon aloitti oman opetuksensa vuonna 301 eaa. Ateenassa sijaitsevassa pylväshallissa, jota kutsuttiin nimellä Stoa poikile (”Kirjava pylväshalli”), josta juontui nimi koko koulukunnalle. Hän kuoli tekemällä itsemurhan sen jälkeen kun hän oli saanut onnettomuudessa vakavia vammoja.
Filosofia
Zenon kirjoitti lukuisia teoksia, joista tunnetuin on ihannevaltion kuvaus Valtio. Zenonin teoksia ei ole säilynyt jälkipolville. Hänen uskotaan opettaneen, että ihminen voi saavuttaa mielenrauhan parhaiten niin, että pitää nautintoja ja kipuja merkityksettöminä, eikä näin ollen välitä niistä.
Zenonia voidaan pitää myös länsimaailman ensimmäisenä utopistisena anarkistina ja nykyisen anarkismin edeltäjänä. Valtiossa hän esitti muun muassa seuraavanlaisia ajatuksia: Ihmiset ovat järjellisiä, he eivät tarvitse määräyksiä. Järkevät olennot eivät tarvitse valtiota, rahaa, oikeusistuimia tai minkäänlaista organisoitua, institutionalisoitua elämää. Täydellisessä yhteiskunnassa miehet ja naiset pukeutuvat samalla tavalla ja syövät yhdessä. Vaimot ovat miehille yhteisiä.
Joitakin sitaatteja, jotka on pantu Zenonin nimiin, ovat:
Teoksia
Diogenes Laertioksen mukaan Zenon kirjoitti seuraavat teokset:
Eettiset teokset
Logiikan alan teokset
Muut teokset
Ei sankariainesta
Ei sankariainesta on suomirockyhtye Eppu Normaalin single, joka julkaistiin 4. lokakuuta 2004. Kappale julkaistiin alun perin yhtyeen studioalbumilla Sadan vuoden päästäkin.
Ei sankariainesta debytoi julkaistaessaan Suomen virallisella singlelistalla sijalla 45. Single pysytteli listoilla viisi viikkoa, ja viimeisellä listaviikollaan se oli sijalla 45. Kappale ei siis yltänyt samankaltaiseen menestykseen kuin aiemmin saman vuoden keväällä julkaistu Suolaista sadetta, joka pysytteli listan toisella sijalla 11 viikkoa.
8. lokakuuta 2004 singlestä julkaistiin myös DualDisc-erikoispainos. DualDisc-version DVD-levy sisälsi kolme Oulussa 5. kesäkuuta 2004 taltioitua kappaletta. DVD:lle sisällytetty Suolaista sadetta-esitys oli myös ensimmäinen kerta, jolloin yhtye esitti kappaleen konsertissaan.
Gunnerakasvit
Gunnerakasvit (Gunneraceae) on toinen koppisiemenisten Gunnerales-lahkoon kuuluvista kasviheimoista. Siinä on vain gunneroiden (Gunnera) suku.
Tuntomerkit
Gunnerakasvit ovat tavallisesti monivuotisia, harvoin yksivuotisia, ja juurakollisia tai rönsyllisiä ruohoja, joskus hyvinkin kookkaita. Niiden varsissa ja juurissa on läheinen yhteys ilmakehän vapaata typpeä sitoviin Nostoc-syanobakteereihin. Suomumaiset alalehdet yleisiä juurakossa ja rönsyissä, joissa ne ovat vastakkaisia. Lehdet ovat kierteisesti ja niissä on korvakemaisia rauhasia. Lapa on hammaslaitainen ja kourasuoninen; suonet ovat voimakkaasti esillä alapinnalla. Kukinto on tavallisesti haarainen ja terttumainen, ja siinä on runsaasti pieniä ja huomaamattomia kukkia. Joskus kasvi on sekasopuinen. Kukassa on kaksi tai harvemmin kolme kehälehteä, yksineuvoisessa hedekukassa niitä saattaa olla neljä tai ne voivat puuttua kokonaan. Heteitä on yksi tai kaksi, ja hedekukassa on emiön jäänne. Emikukissa on vastaavasti joutoheteitä ja kahden yhteen kasvaneen emilehden muodostama kehänalainen sikiäin, jonka yhdessä tai harvemmin kahdessa lokerossa on kaksi tai harvemmin enintään neljä kärki-istukasta riippuvaa siemenaihetta. Hedelmä on luumarjamainen, joskus pähkinä.
Levinneisyys
Gunnerakasvit ovat kotoisin eteläistä Tyyntämerta ympäröiviltä alueilta, Itä- ja Etelä-Afrikasta ja Madagaskarilta.
Luokittelu
Gunnerakasvien ainoa suku sisältää 40–50 lajia. Aikaisemmin niitä on pidetty Saxifragales-lahkon (mm. rikkokasvit) sukulaisina tai siihen kuuluvina.
Gunneralajeja:
Kalettomanjärvi (Juupajoki)
Kalettomanjärvi on Pirkanmaalla Juupajoen Petääjärvellä sijaitseva järvi.
Maantietoa
Järven pinta-ala on 1,4 hehtaaria ja se on 150 metriä pitkä ja 150 metriä leveä. Se sijaitsee Juupajoen itäpuolella ja Längelmäen pohjoispuolella olevalla mäkisellä ylänköalueella mäkien välisessä painaumassa. Järvellä ei ole kartan mukaan saaria. Sen rantaviivan pituus on 450 metriä ja sen rannat ovat metsämaata. Järven länsirannalla sijaitsee vapaa-ajan asunto, jonne tulee metsäautotie Petääjärveltä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 131,9 metriä mpy. Viereinen suo on ojitettu ja järveen on johdettu kolme ojaa. Nämä oja toimivat samalla laskuojina ja virtaavat suon jälkeen pohjoiseen, missä ojat yhtyvät Heinäojaan. Se laskee Pieneen Valkeajärveen ja Valkeajoen jälkeen Vähään Petääjärveen, jonka vesireitti päätyy lopulta Sahajokeen.
Historiaa
Vuoden 1958 peruskartassa oli ”Kaletonjärvi” ojittamattoman suon äärellä autiona, mutta vuoden 1977 kartassa oli siihen johdettu kaksi ojaa ja länsirannalle rakennettu mökki. Samalla oli maatilojen välinen polku parannettu maantieksi.
Euroopan sosiaalirahasto
Euroopan sosiaalirahasto (ESR ) on Euroopan unionin tärkein jäsenvaltioiden työllisyyttä sekä taloudellista ja sosiaalista koheesiota edistävä rahoitusväline. ESR:n menot ovat noin 10 prosenttia EU:n kokonaistalousarviosta.
Sukupolvi
Sukupolvi tarkoittaa tasoa vanhempien ja heidän jälkeläistensä muodostamassa jatkumossa. Esimerkiksi isovanhemmat, vanhemmat ja lapset muodostavat kaikki oman sukupolvensa.
Tunturilauha
Tunturilauha (Deschampsia alpina) on monivuotinen mätästävä heinälaji lauhojen suvussa.
Sukupolvi
Toisessa Karl Mannheimin vuonna 1928 esittelemässä merkityksessä sukupolvi on suunnilleen samanikäisten ihmisten ryhmä, joita yhdistää 17–25-vuotiaana koettu avainkokemus. Tapauksesta riippuu, kuvastaako mannheimilainen sukupolvikäsite (kuten ”kadotettu sukupolvi” tai ”60-lukulaiset”) koko ikäluokkaa vai vain pientä ”eliittiä” siitä. Mannheimilaiset käyttävät sukupolvi-sanaa tässä merkityksessä ja edellistä kutsutaan ikäpolveksi.
Kuvaannollisessa mielessä sukupolvi voi tarkoittaa paljon muutakin, esimerkiksi jonkin ajankohdan teknisiä laitteita eli teknologiasukupolvea.
Tunturilauha
Ulkonäkö
Tunturilauha kasvaa 15–40 senttimetriä korkeaksi. Vartena on pysty ja ohut korsi. Lehdet ovat vuorottain, ruodittomat, tupelliset ja vartta lyhyemmät. Lehtilapa on 2–3 millimetriä leveä, litteä–kouruinen, vihreä ja päältä karhea. Kieleke on selvä, 3–10 mm pitkä ja suippo. Kukinto on 5–15 cm pitkä, nuorena suppea, kukinnan aikana harittavahaarainen röyhy. Sen haarat ovat sileät. Tähkylät ovat 4–6 mm pitkät, tavallisesti itusilmuiset, tyveltä sinipunainen-ruskehtavat, kärjestä kellanruskeat. Kukat ovat kaksineuvoiset. Kaleet ovat melkein samanpituiset, eivät juuri ulkohelvettä pitemmät, suipot ja kalvolaitaiset. Ulkohelpeessä on keskiosasta lähtevä vihne. Tunturilauhan hedelmä on jyvä. Heinä kukkii Suomessa heinäkuussa.
Euroopan sosiaalirahasto
ESR on yksi EU:n rakennerahastoista, joiden avulla pyritään parantamaan sosiaalista yhteenkuuluvuutta ja taloudellista hyvinvointia kaikilla unionin alueilla. Rakennerahastot ovat tulonjakoon liittyviä rahoitusvälineitä, jotka edistävät yhteenkuuluvuutta Euroopassa keskittämällä varainkäyttöä heikosti kehittyneille alueille. ESR:n erityistavoitteena on luoda EU:hun enemmän ja entistä parempia työpaikkoja. Se on mukana rahoittamassa kansallisia, alueellisia ja paikallisia hankkeita, jotka parantavat työllisyyden tasoa, työpaikkojen laatua ja työmarkkinoille pääsyä EU:n jäsenvaltioissa ja niiden alueilla.
Tunturilauha
Elinympäristö
Tunturilauha esiintyy Suomessa vain Käsivarren Lapissa, Enontekiön pohjoisosassa. Se kasvaa tuntureitten lakiosissa paljaalla mineraalimaalla lumenviipymillä ja vesistöjen rannoilla, joskus myös metsävyöhykkeessä jokivarsisoraikolla.
Euroopan sosiaalirahasto
Historia
Euroopan sosiaalirahasto perustettiin Rooman sopimuksella vuonna 1957. Se on vanhin rakennerahastoista. Koska ESR on aina pitänyt tavoitteenaan työllisyyden parantamista, se on joutunut vuosien mittaan mukauttamaan toimintatapojaan voidakseen vastata ajan tuomiin haasteisiin. Heti sotien jälkeen ESR keskittyi huolehtimaan työntekijöiden muuttoliikkeestä Euroopassa, ja myöhemmin painopiste siirtyi nuorten ja huonosti koulutettujen työttömyyden torjuntaan. Nykyisellä rahoituskaudella 2007–2013 ESR:n rahoituksen avulla tuetaan henkilöitä, joilla on erityisiä vaikeuksia löytää työtä, esimerkiksi naisia, nuoria, ikääntyneitä työntekijöitä, maahanmuuttajia ja vammaisia. Sen lisäksi ESR:n avulla autetaan yrityksiä ja työntekijöitä mukautumaan muutoksiin. Tämän vuoksi ESR tukee innovaatiota työpaikoilla, elinikäistä oppimista ja työntekijöiden liikkuvuutta.
Moldovalaiset
thumb|right|300px|Moldovalaiset
Moldovalaiset tai moldovanromanialaiset  ovat lähinnä Moldovan alueella eli itäisessä Moldovan valtiossa ja läntisessä Romanian Moldovassa asuvat etniset romanialaiset, jotka puhuvat romanian kieltä. Moldovalaisia on noin 3,4 miljoonaa.
Euroopan sosiaalirahasto
ESR:n asema EU:n toiminnassa ja strategioissa
Monet EU:n rahoitus- ja ohjausvälineet tukevat Lissabonin toimintasuunnitelmaa. Yksi näistä välineistä on koheesiopolitiikka, jonka tavoitteena on pienentää EU:n alueiden välisiä taloudellisia ja sosiaalisia eroja. Tämän saavuttamiseksi se käyttää EU:n talousarviosta saatavia rahoituslähteitä (rakennerahastoja), muun muassa ESR:ää, heikosti kehittyneiden alueiden taloudellisen ja sosiaalisen kehityksen tukemiseen.
Glenn Rhee
Glenn (televisiosarjassa Glenn Rhee) on kuvitteellinen hahmo yhdysvaltalaisessa sarjakuvassa The Walking Dead ja samannimisessä televisiosarjassa. Televisiosarjassa hahmoa näyttelee Steven Yeun. Glenn nähdään myös The Walking Dead -videopelissä pienessä roolissa.
Euroopan sosiaalirahasto
ESR:n asema EU:n toiminnassa ja strategioissa
Globalisaatio ja väestön ikääntyminen pakottavat kohentamaan kilpailukykyä ja työllisyyttä. Euroopan työllisyysstrategia tarjoaa EU:n jäsenvaltioille yhteistyöpuitteet, joissa sovitaan yhteisistä painopisteistä ja päämääristä työllisyyden alalla. Yhteisten painopisteiden käsittelyä varten hyväksytään työllisyyden suuntaviivat ja kukin jäsenvaltio laatii niiden perusteella kansalliset uudistusohjelmat. Jäsenvaltiot käyttävät ESR:n rahoitusta kansallisiin uudistusohjelmiinsa ja kansallisiin strategisiin viitekehyksiinsä, joissa määritellään jäsenvaltion tärkeimmät painopisteet EU:n rakennerahastoista saatavalle rahoitukselle.
Moldovalaiset
Uskonnoltaan moldovanromanialaiset ovat valtaosin ortodokseja. Suurin osa heistä on Moskovan ja koko Venäjän patriarkaattiin kuuluvan autonomisen Moldovan ortodoksisen kirkon jäseniä, mutta pieni osa kuuluu Romanian patriarkaatin Bessarabian hiippakuntaan.
Glenn Rhee
Sarjakuvassa
Glenn, 22-vuotias pitsalähetti, on nuorin aikuinen Atlannan selviytyjistä. Glenn on sarjakuvassa hyvin optimistinen selviytyjä, ja yleensä sarjakuvien hieman nokkela ja näsäviisas nuorukainen. Glenn turvautuu selviytymisessään piiloutumiseen sekä aivojensa käyttöön ammuskelun sijaan, jonka ansiosta hän saa tehtäväkseen hakea tarvikkeita kaupungeista. Glenn oli yksi pisimpään eläneistä hahmoista.
Euroopan sosiaalirahasto
ESR:n asema EU:n toiminnassa ja strategioissa
Myös Euroopan sosiaalinen toimintaohjelma vaikuttaa ESR:n varainkäytön painopisteiden määrittelyyn. Sosiaalisen toimintaohjelman avulla pyritään ajanmukaistamaan "Euroopan sosiaalista mallia" uudistamalla työmarkkinoita ja sosiaaliturvajärjestelmiä niin, että työntekijät ja yritykset voivat hyötyä kansainvälisen kilpailun, teknisen kehityksen ja muuttuneiden väestömallien luomista mahdollisuuksista ja suojella samalla yhteiskunnan vähäosaisia. ESR:n hankkeisiin vaikuttaa myös käsite flexicurity, joustoturva. Joustoturva eli työelämän ja sosiaaliturvan yhteensovittaminen voidaan määritellä poliittiseksi strategiaksi, jolla edistetään toisaalta työmarkkinoiden joustavuutta, työorganisaatioita ja työmarkkinasuhteita sekä toisaalta työllisyys- ja sosiaaliturvaa. Termi joustoturva merkitsee uutta lähestymistapaa työllisyyteen: koko eliniän olisi tehtävä työtä, mutta ei enää yhdessä työpaikassa entisajan malliin. Näin pyritään kannustamaan työntekijöitä ottamaan vastuu työurastaan panostamalla elinikäiseen oppimiseen ja sopeutumalla muutoksiin ja liikkuvuuteen.
Glenn Rhee
Sarjakuvassa
Sarjakuvassa Glenn nähdään ensimmäistä kertaa numerossa 2. Hän kohtaa Rickin Atlantassa, pelastaen tämän varmalta kuolemalta elävien kuolleiden keskeltä. Glenn vie Rickin leiriin, jossa on myös muita selviytyneitä. Selviytyneiden päätyessä Greenien maatilalle Glenn tapaa Maggie-nimisen nuoren naisen, ja parin välille syntyy suhde. Maggien isällä Hershelillä on aluksi hankaluuksia hyväksyä suhdetta. Glenn ja Maggie menevät myöhemmin naimisiin ja adoptoivat Sophian, Atlannan leirin pienen tytön, tämän äidin Carolin tehtyä itsemurhan. Glenn kuolee numerossa 100 Neganin murskatessa hänen päänsä pesäpallomailalla. Glennillä ja Maggiellä on myös lapsi, Hershel, jota Glenn ei ole kuoltuaan koskaan nähnyt.
Sven Stendahl
Stendahlin vanhemmat olivat johtaja Gunnar Gideon Stendahl ja Siri Maria Svahn ja puoliso 1937–1986 Sylvia Axberg. Stendahl tuli ylioppilaaksi Vaasassa 1929 ja valmistui diplomiekonomiksi 1932 ja kauppatieteen kandidaatiksi 1937 Åbo Akademin kauppakorkeakoulusta. Hän toimi viini- ja likööritehdas Nordforsin teknillisenä johtajana 1932–1935 Turussa ja siirtyi kauppatieteen kandidaatiksi valmistuttuaan Käkisalmeen, kirjanpitäjäksi Waldhofin palvelukseen. Vuonna 1939 hän palasi Turkuun, Kutomo & Punomo -yhtiön toimitusjohtajaksi. Hänen johdollaan yhtiöstä kehittyi omalla alallaan pohjoismaiden suurin, osin myös yrityskauppojen seurauksena. Niiden myötä myös yhtiön nimi vaihtui, siitä tuli Inka. Yrityksellä oli 1970-luvun puolivälissä noin viisisataa työntekijää ja se oli tuolloin liikevaihdoltaan Suomen 374. suurin teollisuusyritys. Yhtiön palveluksessa liki 40 vuotta ollut Stenbdahl jäi eläkkeelle keväällä 1976, teollisuusneuvoksen arvonimen hän sai saman vuoden marraskuussa.
Glenn Rhee
Televisiosarjassa
Televisiosarjassa Glennin ääni kuullaan ensimmäisen tuotantokauden pilottijaksossa Menneitä, mutta varsinaisesti hänet nähdään seuraavassa jaksossa Sisälmykset, jossa hän pelastaa Rickin panssarivaunun sisältä ja vie tämän muiden Atlantassa olevien selviytyneiden luokse. Myöhemmin he lähtevät heidän leirille Rick mukanaan. Sarjakuvan tapaan Glenn kohtaa toisella tuotantokaudella Maggien ja he alkavat seurustella. Kolmannella tuotantokaudella Glenn ja Maggie päättävät mennä naimisiin. Neljännellä tuotantokaudella Glenn sairastuu vakavasti vankilassa riehuneeseen tautiin ja on vähällä saada surmansa. Glenn selviää tästä saatuaan lääkkeen ajoissa. Kuvernöörin hyökätessään vankilaan, Glenn jää vankilalle. Siellä hän kohtaa hyökkäykseen osallistuneen Taran, jonka Glenn pelastaa. Glenn ja Tara törmäävät myöhemmin Abrahamiin ja alkavat etsiä muita ryhmän jäseniä. Glenn ja Maggie kohtaavat toisensa ja suuntavat yhdessä Terminukseen, jossa luvattiin ryhmälle uutta turvapaikkaa, mutta ryhmä olikin täynnä vaarallisia kannibaaleja. Viidennellä tuotantokaudella Glenn oli vähällä joutui yhden terminuslaisen tappamaksi, mutta Carolin aiheuttama räjähdys pelastaa tämän. Glenn ja muut pääsevät Alexandriaan. Tarvikkeiden hakureissussa Glenn joutui näkemään Noahin raa'an kuoleman ja syyttää tästä Nicholasta. Nicholas ampuu Glenniä olkapäähän yrittäen tappaa tämän. Glenn onnistuu päihittämään Nicholaksen, mutta ei aio tappaa tätä. Kuudennella tuotantokaudella Glenn oli vähällä saada surmansa, kun järkensä menettänyt Nicholas ampuu itseään päähän ja tämä tiputtaa samalla Glennin keskelle kulkijalaumaan. Glennin kohtalo paljastui kauden seitsemännessä jaksossa, jossa paljastui, että kulkijat repivät Nicholaksen ruumista vaikka aluksi katsojille oletettiin sen olevan Glenn. Glenn piiloutui roskasäiliön alle odottaen lauman häipyvän. Hän löytää Enidin, joka pakeni Alexandriasta heti Wolvesin hyökkäyksen jälkeen. Glennin ja Enidin palattuaan Alexandriaa he huomaavat kulkijoiden päässeen sinne. Glenn pelastaa Maggien ja onnistuu muiden Alexandrialaisten kanssa tuhota kaikki kulkijat. Kaksi kuukautta myöhemmin Glenn saa kuulla Pelastajat nimisestä ryhmästä. Tunkeuduttuaan Pelastajien tukikohtaan, Glenn tappaa ensimmäistä kertaan elävän henkilön. Muutamia päiviä myöhemmin Glenn lähtee yhdessä Rositan ja Michonnen kanssa etsimään Daryliä, joka lähti etsimään Dwightia kostakseen tälle Denisen kuoleman. Glenn ja muut joutuvat Pelastajien vangiksi. Pelastajan johtaja Negan tappaa Lucille pesäpallomailallaan ensin Abrahamin, mutta Darylin vastarinnan jälkeen Negan päättää lopulta tappaa myös Glennin. Glennin kuoleman jälkeen Maggie ottaa Glennin sukunimen Rheen virallisesti käyttöön.
Euroopan sosiaalirahasto
ESR: Strategian määrittely
ESR:ää hallinnoidaan seitsenvuotisten ohjelmakausien avulla. ESR:n strategiasta ja budjetista neuvottelevat Euroopan unionin jäsenvaltiot, Euroopan parlamentti ja Euroopan komissio. Strategia määrittelee ESR:n rahoituksen tavoitteet, jotka ovat osin tai kokonaan yhteisiä muiden rakennerahastojen kanssa. ESR:n nykyisen rahoituskauden tavoitteet ovat:
Alueellisen kilpailukyvyn ja työllisyyden tavoite: Vahvistetaan alueiden kilpailukykyä, työllisyyttä ja houkuttelevuutta investointikohteena.
Lähentymistavoite: Elvytetään kasvua ja työllisyyttä heikosti kehittyneillä alueilla. Tämä tavoite saa yli 80 prosenttia ESR:n kokonaisrahoituksesta.
Strategiassa määritellään myös laajoja toimintalinjoja eli toimia, joita tarvitaan tavoitteiden saavuttamiseen ja jotka ovat rahoituskelpoisia.
Miten ESR:n rahoitusta jaetaan
ESR-rahoituksen määrä vaihtelee alueittain niiden suhteellisen varakkuuden mukaan. EU-alueet jaetaan näihin kahteen eri tavoitteeseen ja neljään tukikelpoisuusluokkaan vertaamalla niiden asukaskohtaista bruttokansantuotetta (BKT) yhteisön (EU:n 25:n tai 15:n jäsenvaltion) keskiarvoon.
Lähentymistavoitteen piiriin kuuluvat:
Alueellisen kilpailukyvyn ja työllisyyden tavoitteen piiriin kuuluvat:
ESR:n osarahoitus voi lähentymisalueilla nousta 85 prosenttiin kokonaiskustannuksista. Alueellisen kilpailukyvyn ja työllisyyden alueilla tavallisempaa on 50 prosentin osarahoitus. Vauraimmissa jäsenvaltioissa ja paremmin toimeentulevilla alueilla ESR:n rahoitus täydentää jo aloitettuja kansallisia työllisyyshankkeita, kun taas köyhemmissä jäsenvaltioissa ESR:n rahoitus voi olla työllisyyteen liittyvien hankkeiden pääasiallinen rahoituslähde. Kartasta näkyvät tukikelpoiset alueet ESR:n nykyisellä ohjelmakaudella (2007–2013).
Miten ESR pannaan täytäntöön
Strategiasta päätetään EU:n tasolla, mutta ESR:n rahoituksen täytäntöönpano on EU:n jäsenvaltioiden ja alueiden vastuulla. Kun strategiasta ja talousarviokohdennuksista on sovittu, päätetään yhteisestä toimintamallista. Jäsenvaltiot ja niiden alueet laativat seitsenvuotiset toimenpideohjelmat Euroopan komission kanssa. Toimenpideohjelmissa kuvataan rahoitusta saavat toiminta-alueet, jotka voivat olla maantieteellisiä tai aihekohtaisia.
ESR-hankkeet
ESR pannaan paikan päällä täytäntöön hankkeiden avulla, joiden käynnistäjät tai toteuttajat voivat olla monenlaisia niin julkisen kuin yksityisenkin sektorin organisaatioita, kuten kansallisia, alueellisia ja paikallisia viranomaisia, koulutuslaitoksia, kansalaisjärjestöjä ja vapaaehtoisjärjestöjä sekä työmarkkinaosapuolia, esimerkiksi ammattiliittoja ja työpaikkaneuvostoja, toimialajärjestöjä ja ammattiyhdistyksiä ja yksittäisiä yrityksiä.
thumb
ESR:n hankkeilla on erilaisia edunsaajia, esimerkiksi yksittäisiä työntekijöitä, ryhmiä, toimialoja, ammattiliittoja, julkishallinnon aloja tai yksittäisiä yrityksiä. Erityisenä kohderyhmänä ovat heikossa asemassa olevat ihmiset, joilla on erityisiä vaikeuksia saada työtä tai selviytyä työssään, kuten pitkäaikaistyöttömät ja naiset. Tästä on osoituksena, että ESR-hankkeilla autetaan joka vuosi arviolta yhdeksää miljoonaa ihmistä, jotka kuuluvat heikossa asemassa olevaan ryhmään.
Euroopan sosiaalirahasto 2007–2013
ESR:n nykyinen ohjelmakausi kestää vuodesta 2007 vuoteen 2013, ja sen tunnuslauseena on "Investointeja ihmisiin". ESR investoi tällä kaudella noin 75 miljardia euroa eli lähes 10 prosenttia EU:n talousarviosta työllisyyttä edistäviin hankkeisiin. Rahoitusta annetaan kuuteen erityiseen painopistealueeseen:
thumb
Varojen jakautuminen vaihtelee alueittain paikallisten ja alueellisten painopisteiden mukaan. Jokaista kuutta painopistettä voidaan soveltaa niin lähentymistavoitteeseen kuin alueelliseen kilpailu- ja työllisyystavoitteeseenkin. Lähentymisalueiden painopiste on kuitenkin tavallisesti inhimillisen pääoman kehittämistavoitteessa.
Josef Wilhelm Alander
Josef Wilhelm Alander (13. syyskuuta 1830 Luvia – 3. huhtikuuta 1910 Ruovesi) oli suomalainen Ruovedellä vaikuttanut pianotehtailija, kauppias ja maanviljelijä.
Alanderin kerrotaan valmistaneen taffelipianon jossa kaikki puuosat, kuusesta valmitettua kaikupohjaa lukuun ottamatta, olivat koivusta osoittaakseen että koivu oli kelvollinen materiaali pianonrakennukseen.
Jelizar Maltsev
Jelizar Jurjevitš Maltsev (, oikea sukunimi Pupko, Пупко́; 4. tammikuuta 1917 (J: 22. joulukuuta 1916) nykyisen Burjatian tasavallan Bitšuran piirin Honholoin kylä – 13. huhtikuuta 2004 Moskova) oli venäläinen neuvostokirjailija.
Jelizar Maltsev syntyi talonpoikaisperheeseen. Vuosina 1938–1939 hän opiskeli Moskovan kirjastoinstituutissa ja vuonna 1944 valmistui Gorkille nimetystä kirjallisuusinstituutista. Vuonna 1950 Maltsev hyväksyttiin NKP:n jäseneksi. Hänet on palkittu Znak Potšota -kunniamerkillä.
Romaanien Gorjatšije kljutši (”Kuumat lähteet”, 1945) ja ”Täydestä sydämestä” (Ot vsego serdtsa, 1948) aiheena on kolhoositalonpoikien elämä toisen maailmansodan aikana ja sen jälkeen. Jälkimmäinen romaani sai Stalin-palkinnon vuonna 1949. Myöhemmin Maltsevia syytettiin todellisuuden kaunistelusta ja ristiriidattomuuden teorian noudattamisesta. Stalinin kuolemaa seuranneen suojasään hengessä kirjoitettu romaani Voidi v každyi dom (”Astu jokaiseen kotiin”, 1960–1967) kuvaa 1950-luvun maaseudun ongelmia.
Opri
Elokuvan näyttelijät saivat vuonna 1955 yhteensä kolme Jussi-palkintoa. Rakel Laakso palkittiin parhaasta naispääosasta, Ossi Kostia parhaasta miessivuosasta poikamaisena "huru-ukkona" ja Elsa Turakainen parhaasta naissivuosasta.
Juoni
Karjalaisevakko, kunnalliskotiin joutuva iloinen mummo, on Rakel Laakson parhaana pidetty tulkinta. "Unennäkijäksi tähän maailmaan pantu" mummo saa kohdata erityisesti äreän Akviliinan ennakkoluuloja mutta hän opettaa tälle, ettei vihanpito yli kuoleman ole hyväksi. Akviliina marisee, että hyvähän Oprin oli, jos oli niin hyvä mies, että puhui tälle kuoleman ylikin, kun hänellä oli ollut sellainen, että aina sai pelätä henkeään, kun mies tuli juovuksissa kotiin. Opri vastaa:
Arviot
Aikalaisarviossa Juha Nevalaisen (Ilta-Sanomat) toteaa: "... se ei ole tyhjä ja yhdentekevä katsottava, niin kuin elokuvamme useimmiten." Laineen ohjaus sai monelta kiitosta, joskin Bengt Pihström (Nya Pressen) löysi siitä jatkuvuuden puutteen. Paula Talaskivi (Helsingin Sanomat) pitää onnistuneena ratkaisua, että näyttelijät ovat samoja, jotka esittivät roolejaan jo teatterissa.
2010-luvun arvioijankin mielestä Laineen ohjauksesta puuttuu punainen lanka ja tarina ei siksi etene sujuvasti. Näyttelijät vanhusten rooleissa saavat kuitenkin kiitosta ansiokkaasta tulkinnasta.
Georg Fredrik Palmgren
Palmgrenin isä oli Mäntsälän nimismies Fredrik Palmgren. Hän opiskeli soitinrakentajaksi Pietarissa ja oli työssä Schröderin pianotehtaassa. Palmgren perusti vuonna 1848 Helsinkiin pianotehtaan jossa työskenteli keskimäärin 7–8 työntekijää. Tehdas valmisti suuren määrän taffelipianoja ja muutaman tavallisen pianon ja flyygelin. Palmgren joutui talousvaikeuksien vuoksi lopettamaan tehtaansa 1872 tai 1873. Hän työskenteli viimeiset vuotensa soittimien korjaajana.
Tunturimaarianheinä
Tunturimaarianheinä (Hierochloë alpina) on monivuotinen mätästävä heinälaji maarianheinien suvussa.
Ulkonäkö
Tunturimaarianheinä kasvaa 20–35 senttimetriä korkeaksi. Korsi on pysty ja kalju, 2–4-lehtinen. Lehdet ovat vuorottain, ruodittomat, tupelliset ja vartta lyhyemmät. Tyvitupet ovat ruskeat tai violetit. Kukkivien versojen lehtilavat ovat lyhyitä, kukattomien pitkiä. Ylin lehtilapa on 3–8 millimetriä pitkä. Lehtilapa on sisäänkiertynyt ja päältä tiheään lyhytkarvainen. Kieleke on pieni, 0,5–1,5 mm pitkä. Kukinto on 2–5 cm pitkä, tiheä ja ruskeanvioletti röyhy. Tähkylät ovat 3–5 mm pitkät, linssimäiset, kiiltävän ruskeat ja kolmikukkaiset (kaksi alinta hedekukkia ja ylin kukka kaksineuvoinen). Kaleet ovat tähkylän pituiset, ulkohelve on syvään lovipäinen ja karvainen. Vihneet lähtevät läheltä ulkohelpeen tyveä ja ovat eripituiset, pitempi on 5–9 mm pitkä. Tunturimaarianheinän hedelmä on jyvä. Heinä kukkii Suomessa heinä–elokuussa.
Elinympäristö
Tunturimaarianheinä esiintyy Suomessa harvinaisena vain pohjoisimmassa Lapissa. Se kasvaa tuntureitten lakiosissa tuulenpieksämillä, harjanteilla, kallioilla ja kankailla, missä on talvisin niukasti lunta.
Jaakko Kortekangas
Jaakko Tapani Kortekangas (s. 16. syyskuuta 1961 Pieksämäki) on suomalainen oopperalaulaja, äänialaltaan baritoni. Kortekangas opiskeli Sibelius-Akatemiassa Matti Lehtisen johdolla sekä Zürichin oopperan oopperastudiossa. Hän oli vakituisesti kiinnitettynä Pforzheimin oopperassa 1986–1987 ja Freiburgin oopperassa 1989–1999. Siellä hän lauloi oopperaa, operettia ja elokuvasävellyksiä Kortekangas on esiintynyt paljon suurissa kirkkomusiikkiteoksissa ja konserttisolistina sekä laulanut myös liediä. Kortekangas on vieraillut mm. Suomen Kansallisoopperassa ja Savonlinnan Oopperajuhlilla sekä Tukholman, Kööpenhaminan, Zürichin, Genovan, Pariisin ja Tokion oopperoissa.
Kortekangas voitti Lappeenrannan valtakunnalliset laulukilpailut vuonna 1989. Hän esittää konserteissa musiikkia monipuolisesti Bachista 1900-luvun säveltäjiin. Hän on tehnyt yli 90 oopperaroolia.
Rooleja
Jaakko Kortekankaan oopperarooleja:
Luettelo Carl Barksin sarjakuvatuotannosta (1940-luku)
Tämä on luettelo Carl Barksin sarjakuvatuotannosta 1940-luvulla piirtämisjärjestyksessä. Luettelossa ei ole mukana yksisivuisia sarjoja tai kansikuvia, eikä tällä hetkellä myöskään ei-Disney -sarjakuvia, kuten Anselmi Panda.
Sinamore
Sinamore oli suomalainen, Haminassa perustettu goottimetalliyhtye, joka oli toiminnassa vuodesta 1998 vuoteen 2009.
Äikätatti
Äikätatti (Chalciporus piperatus, myös Suillus piperatus) on Boletaceae-heimoon kuuluva ruoaksi kelpaamaton sieni.
Koko ja ulkonäkö
Äikätatin puolipallomainen lakki on väriltään ruskeankeltainen ja 3–6 cm leveä. Sen pinta on märkänä tahmea. Pillikerros on väriltään punertavan ruskea ja pillit ovat suhteellisen suuria ja kulmikkaita. Saman värinen jalka on ohut ja se suippenee juurestaan. Jalan tyveltä lähtee usein kirkkaan keltaisia rihmastoja.
Samankaltaiset lajit
Äikätatin saattaa sekoittaa nummitattiin, (Suillus bovinus). Nummitatti on kuitenkin suurempi, eikä sen maku ole polttavan karvas.
Kasvuaika ja -paikka
Sitä tavataan yleisenä lehti- ja havumetsissä keskikesästä syksyyn.
Käyttö ravinnoksi
Äikätatti on myrkytön, mutta sen maku on niin karvas, ettei sitä juuri käytetä ravinnoksi. Mausteena sitä voidaan kuitenkin käyttää pippurin tavoin.
Iso Valkeajärvi (Juupajoki)
Iso Valkeajärvi on Pirkanmaalla Juupajoen Petääjärvellä sijaitseva järvi.
Maantietoa
Järven pinta-ala on 39 hehtaaria ja se on 1,1 kilometriä pitkä ja 950 metriä leveä. Se sijaitsee Juupajoen itäpuolella ja Längelmäen pohjoispuolella olevalla mäkisellä ylänköalueella mäkien välisessä painaumassa. Järveen laskevien mäkien rinteet ovat paikoin jyrkkiä. Alueen huomattavin mäki on Valkeavuori, jonka rannan rinteet kohoavat 60 metrin korkeuteen ja joka näkyy Vuorenlahden puolella jyrkänteinä. Valkeavuoren rinteet muodostavat luonnonsuojelualueen. Vastarannan rinteet eivät ole yhtä jyrkät. Itäpäässä sijaitsee Saunavuori. Järven rantaviiva on selkeäpiirteinen lukuun ottamatta Vuorenlahden 350 metriä pitkää lahtea ja vastarannan kahta niemeä. Järvellä on kartan mukaan yksi iso saari Valkeasaari ja sen rannassa sijaitsee vielä pieni luoto. Valkeasaari on 240 metriä pitkä, 170 metriä leveä ja sen pinta-ala on yli 2,7 hehtaaria. Sen rantaviivan pituus on 4,6 kilometriä, josta Valkeasaarella on noin 600 metriä. Järven pohjoisrannoille on rakennettu neljä vapaa-ajan asuntoa, joille tulee tiet Petääjärveltä.
Vedenlaatu
Järven vedenlaatua on tutkittu ainakin vuosina 2002 ja 2016. Tutkimusten mukaan se on karu ja kirkasvetinen järvi, jonka tila ei ole muuttunut ajankohtien välillä. Vedenväri on väritön, millä tarkoitetaan usein humuspitoisuuden vähyyttä, ja kirkas, jolloin vedellä ei ole sameutta. Humuspitoisuus jää vähäiseksi, vaikka Soimasuolta laskeekin järven kuivatusvesiä. Ympäristön metsäalueiden huuhtoutumat ovat vähäiset, koska järven valuma-alue on vain kolme neliökilometriä. Tämän vuoksi puskurikyky happamoitumista vastaan on välttävä. Kaikesta huolimatta veden happamuustaso on järvivesien normaalitasolla, vaikka alusvedessä esiintyy hapanta vettä (pH 6,0). Veden ravinnepitoisuudet ovat fosforipitoisuuden kohdalla alle 12 mikrogrammaa litrassa vettä (µg/l), jonka perusteella järvi luokitellaan karuksi. Alusvedessä pitoisuudet voivat kuitenkin kasvaa. Tämä johtuu järven suojaisasta sijainnista korkeiden mäkien välissä. Keväisin ja syksyisin tavallinen täyskierto jää lyhytaikaiseksi eikä järven lämpötilakerrostuneet vesimassat ehdi aina sekoittua täysin. Siksi alusvedessä saattaa esiintyä happikatoa ja pohjan sedimentit aiheuttavat sisästä kuormitusta. iso Valkeajärvi soveltuu virkistyskäyttöön erinomaisesti.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 120,7 metriä mpy. Latvajärvenä siihen ei laske muita ojia kuin suo-ojat. Järven laskuoja lähtee sen länsipäästä, jossa 200 metriä pitkä oja laskee Pieneen Valkeajärveen. Laskuojalla on pudotusta 2,1 metriä. Siihen laskevat myös Heinäojan vedet ja ne jatkavat Vähään Petääjärveen Valkeajokena. Vesireitti kuuluu lopulta Sahajoen reittiin.
Historiaa
Vuoden 1958 peruskartassa järven nimi oli kirjoitettu ”Iso Valkeejärvi”. Sen pohjoisrannassa sijaitsi kaksi maatila, jonka peltomaat ulottuivat rantaan asti. Järveen ei laskenut muualta ojia tai puroja. Seuraavassa vuoden 1977 kartassa oli järven nimi nykyisenlainen ja maatilojen pellot oli metsitetty. Eteläiseltä Soimasuolta oli johdettu suon kuivatusvedet Vuorenlahteen. Ympäröivissä metsissä ei ollut vielä metsäautoteitä, joiden varaukset on piirretty vasta vuoden 1986 karttoihin.
Charlotte Turner Smith
thumb|300px|[[George Romney, Charlotte Smithin muotokuva.]] Charlotte Turner Smith (4. toukokuuta 1749 – 28. lokakuuta 1806) oli englantilainen prosaisti ja runoilija. Hänen ansiostaan elpyi englanninkielinen sonettien kirjoittaminen. Hän oli yksi goottilaisen romaanin konventioiden vakiinnuttajista.
Hän oli ensimmäisiä englantilaisia runoilijoita, joiden voidaan katsoa kuuluvan romantiikkaan. Hän kirjoitti teoksen Elegiac Sonnets 1783 ollessaan velkavankeudessa miehensä ja lastensa kanssa. Sen tuloilla hän maksoi vapauteen pääsyn. William Wordsworth on kirjoittanut Smithista, että tämä oli runoilija "jolle englantilainen runous on suuremmassa kiitollisuudenvelassa kuin todennäköisesti myönnetään tai muistetaankaan".
Peter Wohlleben
Peter Wohlleben (s. 1964 Bonn) on saksalainen tietokirjailija. Wohlleben tuli maailmankuuluksi Puiden salattu elämä (2016) teoksen myötä, hän on kirjoittanut populaariin tyyliin ennen kaikkea metsäekologiasta.
Elämä
Peter Wohlleben syntyi Bonnissa,hänen ollessa 5-vuotias, perhe muutti läheiselle maaseudulle,Sinzigiin. Hänen isänsä työskenteli liittovaltion valtiovarainministeriössä. Tämä Reininmaa-Pfalzin alue on yhä hänen asuinseutunsa – siellä on hänen kotimetsänsä.
Peter Wohlleben suuntautui metsänhoidon alalle heti valmistuttuaan lukiosta 1983. Wohlleben aikoi opiskella biologiaa, mutta hän saikin metsäntarkastajan tehtävän Rheinland-Pfalzin alueella. Samalla hän kouluttautui metsäinsinööriksi. Vuonna 1991 Wohlleben sai metsänhoitajan toimen Hümmelin kunnassa ja suuntautui metsäekologiaan. Rheinland-Pfalzin metsähallinnossa haluttiin lisätä ekologiaan perustuvaa metsätaloutta ja metsänhoitoa. Hümmelin alueella on noin 100 hehtaaria. harvinaisia pyökkimetsiä, osa niistä on suojeltu, ja vuodesta 2011 lähtien Das Wilde Buch -projektissa suojelua on edistetty. Wohllebenin johdolla Hümmelin metsien käyttöä kehitettiin monipuolisempaan suuntaan. Hän järjesti metsäkursseja sekä retkiä Hümmelin metsiin. Wohllebenin johdolla Hümmelin yhteisömetsän vierailumäärät lisääntyivät, ekologian ja talouskäytön suhde oli onnistunut, ja metsäalueesta tuli ekologisesti, sosiaalisesti ja taloudellisesti toimiva alue. (Wohlleben.wiki.de)
Wohlleben erosi metsänhoitajan virastaan vuonna 2006. Sittemmin hän on edistänyt yksityismetsässään ekologisesti ja taloudellisesti kestävää metsien hoitoa. Metsä-aiheisia tietokirjoja Wohlleben on julkaisut vuodesta 2007. Työmäärä metsänhoitajana ja kirjailijana kasvoi kuitenkin liian suureksi. 2009 tapahtuneen uupumisen ja sydänsairauden vuoksi Wohlleben joutui luopumaan metsäalueestaan.
Wohlleben on toiminut vuodesta 2017 alkaen perustamansa Hümmelin metsä-akatemian puitteissa. Hänen yrityksensä järjestää muun muassa tapahtumia ja vaelluksia, myy metsä-alan opetusaineistoja sekä tarjoaa konsultointia.
Teokset
Saksassa Wohlleben tuli erityisen suosituksi vuonna 2018 TV-sarjasta Kuka puhuu metsän kanssa (Südwestrundfunk). Siinä Wohlleben teki julkkisten kanssa metsäretkiä Lounais-Saksassa. Tätäkin katsotummaksi on tullut Wohllebenin Puiden salattu elämä -kirjan pohjalta tehty dokumentti Secret Life of Trees, se ilmestyi tammikuussa 2020.
Ensimmäisessä teoksessaan, Wald ohne Hüter (2007), Wohlleben käsitteli metsästyksen ja metsätalouden välistä eturistiriitaa. Holzrausch (2008) teoksessa hän tarkasteli puunpolton savupäästöjä. Huomion kohteena olivat voimalaitokset, pellettilämmitys sekä kotitalouksien puunpoltto. Wohlleben kritisoi Naturschutz ohne Natur -teoksessaan (2009) suurten tuotantopeltojen maisemointia. Alueita on suunniteltu miellyttävän näköisiksi mutta ympäristöhaittoja ei kuitenkaan ole vähennetty.Evolution 2.0 (2010) oli Wohllebenin ensimmäinen bestseller, siinä hän käsitteli ylikansoitusta ja luontokatoa.